**Zelené obstarávanie a úradovanie**

skrátený názov pre environmentálne vhodné správanie inštitúcií – úradov, škôl, ale aj samostatných podnikov

zahŕňa systematické opatrenia zamerané na samotnú prevádzku (napr. cielené úspory energie, environmentálne vhodné čistenie), rovnako ako na oblasť verejného obstarávania (nákupu a zásobovania)

**Výhody zeleného úradovania / obstarávania**

* zníženie negatívneho vplyvu na životné prostredie vplyvom podpory environmentálne šetrnej výroby a služieb
* ekonomické výhody plynúce z vedomého šetrenia zdrojov a energií
* podpora ochrany zdravia na pracovisku súvisiaca s výberom prírode priateľských produktov a služieb
* vzor a príklad pre zamestnancov, dodávateľov, návštevníkov, zákazníkov a budovanie si environmentálneho imidžu na trhu
* podpora nákupu a využívania environmentálne vhodných produktov prináša menej negatívne vplyvy na ŽP v procese výroby a následne aj ich lepšiu cenovú dostupnosť na trhu

**1.Papier a papierové výrobky**

• obmedzovanie tlače (alternatíva: e-maily, elektronické faktúry),

• používanie papiera z oboch strán (obojstranná tlač a kopírovanie, tlač viacerých strán na jednu stranu v zmenšenom formáte),

• využívanie potlačeného papiera „šmíraku“,

• predchádzanie zbytočnej opätovnej tlači kontrolou chýb,

• využitie použitých obálok pre internú poštu,

• recyklovaný kancelársky papier (aj reklamné materiály a letáky)

**2. Kancelárske potreby**

• výrobky s dlhou životnosťou,

• písacie potreby s vymeniteľnými náplňami,

• znovu naplniteľné tonery,

• eko materiály ako drevo, kov, recyklovaný papier, prírodný kaučuk, polypropylén (PP), polyetylén (PE),

• žiaden PVC, polystyrén, hliník a materiály s obsahom ťažkých kovov, či organických rozpúšťadiel,

• písacie potreby a korekčné laky na vodnej resp. alkoholovej báze,

• drevené pastelky miesto fixiek či zvýrazňovačov,

• archívne systémy z recyklovaného papiera bez laminácie,

• žiadne "estetické" doplnky kancelárskeho vybavenia

**3. Interiérové vybavenie - nábytok, farby, podlahové krytiny**

• najlepšie lokálne masívne drevo (prípadne FSC)

• povrchová úprava - prírodné oleje a včelí vosk

• farby na vodnej báze ideálne s ekoznačkou,

• obmedzovanie použitia materiálov z hliníku a plastov,

• podpora miestnych výrobcov nábytku,

• nákup v bazároch a second handoch

**4. Hospodárenie s vodou**

• úsporné pákové batérie,

• montáž perlátorov,

• označenie armatúr pre studenú a teplú vodu,

• úsporné systémy pre splachovanie toaliet

• dažďová voda na polievanie verejnej zelene, na splachovanie WC,

• dvojitý rozvod vody (pitná a úžitková voda)

• šetrné čistenie bez použitia agresívnych čistidiel

**5. Odpad**

• predchádzanie vzniku odpadov,

• nákup tovaru bez zbytočných obalov,

• recyklovanie starých kancelárskych zariadení (darovanie),

• nákup vecí s dlhou životnosťou,

• opätovne naplniteľné výrobky (tonery, čistiace prostriedky, papierenské výrobky, vratné fľaše),

• vyhýbanie sa použitiu hliníka,

• dobíjacie batérie,

• systém triedenia odpadu (papier, sklo, plast, hliník, biologický odpad, batérie/akumulátory),

**6. Spotreba energie**

• regulácia vykurovacieho systému, •

 teplomery príp. aj vlhkomery v miestnostiach,

• vykurovanie len v priestoroch, ktoré sa používajú, inak len temperovanie,

• izolácia stien za radiátormi,

• správne umiestnený nábytok

• správne vetranie,

• dostatočná izolácia stien, okien, strechy aj podláh,

• výmena starých okien za okná s dvoj- až trojitým sklom

**7. Kancelárske zariadenia**

• výber energeticky efektívnych zariadení ("Energy Star", „EU Ecolabel“ alebo „EPEAT“)

• úroveň elektrosmogu – ekoznačka "TCO", na monitoroch a LCD displejoch

• dôležitý je aj údaj o spotrebe energie v pohotovostnom režime,

• tlačiarne a kopírky s duplexným modulom,

• zásuvkové lišty s vypínačom

**8. Stravovanie, občerstvenie**

• pre občerstvenie potraviny z lokálnej produkcie,

• dajme prednosť biopotravinám a pri niektorých relevantných produktoch, akými je napr. káva a čaj, uprednostnite značku Fair Trade,

• namiesto balenej vody ponúknime návšteve pohár sviežej vody z vodovodu naplnenej v estetickom džbáne

• vyhýbame sa jednorazovým obalom a plastovým príborom



EKO značky

Vypracovala: Diana Cimmermannová IV.BV